
– נ ג ד –
הנתבעים:

1. נג'ם ענאן, ת"ז 216181172
מבית ג'ן, בית ג'ן

באמצעות ב"כ עו"ד שאדי חסן
מרחוב החרושת 48, כרמיאל 21651
המודיעה:

2.קרנית, קרן לפיצוי נפגעי תאונות דרכים



באמצעות ב"כ עו"ד שגיא, שיפמן, אמסלם ואח'



משד' פל-ים 2, חיפה 3309502



טל': 04-8672982;פקס: 04-8672923
דוא"ל:office@ams-sag.co.il


– נ ג ד –
צדדי ג':

1. נג'ם ענאן, ת"ז 216181172
    מבית ג'ן 24990, ת.ד. 4079
2. נג'ם עבדאלה, ת"ז 33705385
מבית ג'ן 24990, ת.ד. 4079
בקשה למתן החלטה – מינוי מומחים
התובעים מתכבדים לפנות לבית המשפט הנכבד, לעדכן ולבקש כדלקמן:
1. חוות הדעת של המומחים בתחום הנוירולוגי ובתחום הפסיכיאטרי התקבלו.
*רצ"ב העתק חוות דעת המומחים, מסומנים "כנספחים 1 -2".
2. בית המשפט הנכבד מתבקש ליתן החלטתו ולמנות מומחים כמבוקש וכמפורט להלן:
מומחה בתחום הנוירוכירורגי/כירורגיה פלסטית – מומחה בית המשפט בתחום הנוירולוגי, ד"ר עובד, אשר בדק את התובע המליץ בחוות דעתו כאמור "...באשר לנכות בגין השתל בגולגולת והצלקות, ממליץ על מינוי מומחה בכירורגיה פלסטית או מומחה בנוירוכירורגיה". 
בתחום האורתופדי – התובע נפגע כאמור בתאונת דרכים קשה עם פגיעה רב מערכתית בחלקי גופו, בין היתר, סובל התובע מכאבים והגבלה בתנועות הצוואר, הכתפיים והגב הוא מצוי ונזקק למעקב וטיפול אורתופדי.
רצ"ב תעודות רפואיות נוספות/עדכניות, מתאריכים 10.10.24, 7.11.24, 23.1.25, מסומנות "כנספח 3".
בתחום האף אוזן וגרון – התובע אשר נפגע בתאונה פגיעת ראש קשה, עם שברים, בין היתר, בעצמות הגולגולת והפנים, נזקק לטיפול ומעקב רפואיים בתחום האא"ג, בגין טנטון, קשיי דיבור וצורך בהמשך שיקום ריפוי ועיסוק בדיבור ובגין ירידה בשמיעה שהודגמה במסגרת בדיקת שמיעה.
רצ"ב תעודות רפואיות ובדיקת שמיעה, מסומנים "כנספח 4".
בתחום הפה והלסת – התובע הובהל לאחר התאונה לבית החולים שם התקבל לחדר הלם והופנה לטיפול נמרץ ילדים שם אובחן דימום גדול עם שבר תוך מוחי והוא הורדם והונשם והופנה לניתוח ראש דחוף. בין היתר הודגמו שברים בעצמות הגולגולת ארובת העין ועצמות הפנים. התובע נזקק בין היתר, לטיפול ומעקב רפואי במרפאת פה ולסת, הוא סובל מכאבים בסגירת הפה ולעיסה.
בתחום העיניים – מאז התאונה במסגרתה נפגע, והודגם גם שבר בעצמות הגולגולת וארובת העין, סובל התובע מירידה וקושי בראיה, הוא מצוי במעקב רופא עיניים, בבדיקה שביצע הודגמה ירידה בראיה, הוא נזקק להרכיב משקפיים והופנה להמשך מעקב ובדיקות נוספות.
רצ"ב תעודות רפואיות, מסומנות "כנספח 5".
3. בשים לב לאמור, מתבקש בית המשפט הנכבד למנות מומחים כמבוקש ולהשית את שכר טרחתם על כתפי הנתבעים.


___________________
אריאל פרייברג, עו"ד
                 ב"כ התובעים
